पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार को आसमान से आफत की वर्षा हुई। तेज मूसलाधार बारिश के दौरान दो अलग-अलग प्रखंड में ठनका गिरने से दो लोगों की मौत हो गयी। जबकि एक घायल हो गए। पहली घटना पलासी प्रखंड क्षेत्र अंतर्गत ब्रहकूम्बा पंचायत के भटनियां वार्ड संख्या-14 में हुई। जहां वज्रपात से 51 वर्षीय गयानंद की मौत हो गयी है। वहीं प्रखंड क्षेत्र के पकरी पंचायत के बेलवारी वार्ड संख्या-13 में एक बच्ची भी घायल हो गयी। जबकि दूसरी घटना भरगामा प्रखंड अंतर्गत सिरसिया हनुमान गंज पंचायत के वार्ड संख्या 11 में घटी। जहां 19 वर्षीय युवती की जान ठनका की चपेट में आने से हो गयी। दोनों शव को स्थानीय थाना पुलिस ने कब्जे में लेकर पोस्टमार्टम के लिए भेज दिया। पलासी प्रखंड अंतर्गत ब्रहकूम्बा पंचायत के भटनियां वार्ड संख्या-14 में शनिवार की सुबह शनिवार सुबह गयानंद यादव भैंस लेकर खेत में गया था। भैंस को रस्सी से बांधकर वापस घर लौट रहा था। इसी दौरान ठनका के चपेट में आ गया जिससे घटनास्थल पर ही उनकी मौत हो गई। वहीं दूसरी घटना भरगामा थाना क्षेत्र के सिरसिया हनुमान गंज पंचायत के वार्ड संख्या 11 निवासी लखन राय की 19 वर्षीय पुत्री अनीता कुमारी शनिवार सुबह घर में दूध उबाल रही थी कि आकाशीय बिजली के चपेट में आकर मुर्च्छित होकर गिर गए। परिजन पीड़ित को सामुदायिक स्वास्थ्य केंद्र में भर्ती कराया चिकित्सक जांचो परांत पीड़ित को मृत घोषित कर दिया। मामले की सूचना पर पहुंची पुलिस ने शव को कब्जे में लेकर पोस्टमार्टम के लिए अररिया भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn